**Jegyzőkönyv**

**Nagykovácsi Nagyközség Önkormányzat**

**Képviselő-testületének rendkívüli nyílt üléséről**

**Az ülés helye: Öregiskola Közösségi Ház és Könyvtár**

 **2094 Nagykovácsi Kossuth L. utca 78.**

**Időpontja: 2017. november 13. (hétfő) 17 óra**

**Meghívott képviselők:** Kiszelné Mohos Katalin polgármester, Szemesy Barbara alpolgármester, Bánóczi Margit képviselő, Fodor Attila képviselő, Gerely Gábor képviselő, Honti Zoltán képviselő, dr. Klein Katalin képviselő, Dr. Szabó András Lajos képviselő, Tegzes Endre képviselő

**Meghívottak:** dr. Fegyveres-Fiskál Gábor alpolgármester, dr. Szelenczy Gabriella Budakeszi Járási Hivatal vezetője, dr. Klein Ferenc Német Nemzetiségi Önkormányzat elnöke. Oktatási, kulturális, sport, turisztikai és környezetvédelmi bizottság tagjai: Kropkó Péter, Gerlóczyné Furulyás Katalin. Pénzügyi és településfejlesztési bizottság tagjai: Horváthné Holéczy Katalin, Erdélyi Zoltán. Ügyrendi, összeférhetetlenségi, jogi és külső kapcsolatok bizottság tagjai: dr. Lovas András, dr. Borók György. Egészségügyi és szociális bizottság tagjai: Pintér Tünde, Karczewicz Ágnes. Diószeghy Tünde Öregiskola Közösségi Ház és Könyvtár vezetője, Fehér Imre Nagykovácsi Általános Iskola igazgatója, Szabó Orsolya Kispatak Óvoda vezetője, Kántor Ágnes NATÜ Kft. ügyvezetője, Móczár Ágnes Lenvirág Bölcsőde és Védőnői Szolgálat intézményvezetője, Braczkó Gábor Budakeszi Rendőrőrs parancsnoka

**Meghívottak a hivatalból:** Papp István jegyző, dr. Halmosi-Rokaj Odett aljegyző, Györgyi Zoltán főépítész, Perlaki Zoltán osztályvezető, Grégerné Papp Ildikó osztályvezető, dr. Visnyay Noémi osztályvezető

**Megjelent képviselők:** Kiszelné Mohos Katalin polgármester, Szemesy Barbara alpolgármester, Bánóczi Margit képviselő, dr. Szabó András képviselő, Tegzes Endre képviselő, dr. Klein Katalin képviselő,

**Megjelentek továbbá:** Papp István jegyző, dr. Halmosi-Rokaj Odett aljegyző, Grégerné Papp Ildikó osztályvezető, dr. Visnyay Noémi osztályvezető, Kissné Szalay Erzsébet jegyzőkönyvvezető

**Kiszelné Mohos polgármester:** Tisztelettel és szeretettel köszöntök mindenkit. Köszönöm képviselőtársaimnak, hogy a rendkívüli időpontban megjelentek.

Megállapítom, hogy a Képviselő-testület 6 fővel határozatképes, a távolmaradt három képviselőtársam előzetesen jelezte távollétét. A rendkívüli ülés összehívásának indoka a Rákóczi utcai pályázathoz kapcsolódó közbeszerzési eljárás újbóli lefolytatásának szükségessége. Kérdezem, hogy a meghívóban kiküldött napirendhez van-e kérdés, hozzászólás? Nincs. Akkor szavazzunk a napirendről. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testületének jelen lévő 6 tagja 6 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**137/2017. (XI. 13.) HATÁROZATA**

**Tárgy: A Képviselő-testület 2017. november 13-án megtartott ülésének napirendje**

Nagykovácsi Nagyközség Önkormányzat Képviselő-testülete úgy dönt, hogy 2017. november 13-i ülésén a következő napirendi pontot tárgyalja.

***Nyílt ülés:***

1. **Döntés a *„Nagykovácsi, Rákóczi utca, mint települési gyűjtőút felújítása”* tárgyában indított közbeszerzési eljárás eredményéről E – 123**

**Határidő**: azonnal

**Felelős**: Polgármester

**1. napirendi pont**

**Döntés a *„Nagykovácsi, Rákóczi utca, mint települési gyűjtőút felújítása”* tárgyában indított közbeszerzési eljárás eredményéről**

**Kiszelné Mohos Katalin polgármester**: Átadom a szót dr. Halmosi-Rokaj Odett aljegyző asszonynak, hogy röviden ismertesse az előterjesztést.

**dr. Halmosi-Rokaj Odett aljegyző**: *Röviden ismertette az előterjesztést.*

**Kiszelné Mohos Katalin polgármester**: Köszönöm. Ami nagyon fontos, hogy az ismételt eljárás tárgyalásos eljárás lesz, tehát le tudunk ülni a pályázókkal és tudunk még egyeztetni. Van-e kérdés, hozzászólás.

**dr. Szabó András:** Éppen ezt akartam kérdezni, hogy van-e remény arra, hogy csökkenthessük az összeget, mivel most nagyon nehéz kivitelezőt találni, könnyen emelik az áraikat.

**Kiszelné Mohos Katalin polgármester**: Mindenképpen az a cél, hogy az önkormányzat szempontjából a lehető legjobb eredmény szülessen, és a pályázati feltételeket is teljesíteni tudjuk. Úgy látom nincs több kérdés. Név szerinti szavazás következik. Kérem jegyző urat, hogy kezdje meg a szavazás lebonyolítását.

**Papp István jegyző**: Köszönöm. Név szerint fogom a képviselőket szólítani.

**Bánóczi Margit: igen**

**Fodor Attila:** *igazoltan távol*

**Gerely Gábor:** *igazoltan távol*

**Honti Zoltán:** *igazoltan távol*

**Kiszelné Mohos Katalin: igen**

**dr. Klein Katalin: igen**

**dr. Szabó András: igen**

**Szemesy Barbara: igen**

**Tegzes Endre: igen**

**Kiszelné Mohos Katalin polgármester**: **Megállapítom, hogy Nagykovácsi Nagyközség Önkormányzat Képviselő-testületének jelen lévő 6 tagja 6 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**138/2017. (XI. 13.) HATÁROZATA**

# **Tárgy: Döntés a *„Nagykovácsi, Rákóczi utca, mint települési gyűjtőút felújítása”* tárgyában indított közbeszerzési eljárás eredményéről**

Nagykovácsi Nagyközség Önkormányzatának Képviselő-testülete úgy dönt, hogy **a** ***„Nagykovácsi, Rákóczi utca, mint települési gyűjtőút felújítása”*** tárgyban megindított Kbt. 115. § szerinti közbeszerzési eljárást a Kbt. 75.§ (2) bekezdés b) pontja alapján **eredménytelennek nyilvánítja**, tekintettel arra, hogy a rendelkezésre álló anyagi fedezet összege nem elegendő a szerződés megkötéséhez az értékelés alapján legkedvezőbb ajánlatot tett ajánlattevővel.

Felhatalmazza a Polgármestert a ***„Nagykovácsi, Rákóczi utca, mint települési gyűjtőút felújítása”*** tárgyú közbeszerzési eljárás ismételt lefolytatására.

**Határidő**: azonnal;

**Felelős:** Polgármester, Jegyző

**Kiszelné Mohos Katalin polgármester:** Köszönöm szépen mindenkinek a jelenlétet. Kérdezem, hogy van-e további kérdés, hozzászólás? Nincs, akkor a Képviselő-testület nyílt ülését 17 óra 15 perckor bezárom.

K.m.f.

 Kiszelné Mohos Katalin Papp István

 polgármester jegyző